CELEX: C2006/212/25
Language: lv
Date: 2006-09-02 00:00:00
Title: Lieta C-260/06, Lieta C-261/06: Lūgums sniegt prejudiciālu nolēmumu — izteikts ar Cour d'appel de Montpellier (Francija) 2006. gada 15. jūnija rīkojumu — Ministère public pret Daniel Pierre Raymond Escalier un Louis François Bonnarel

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/14
            
         Lūgums sniegt prejudiciālu nolēmumu — izteikts ar Cour d'appel de Montpellier (Francija) 2006. gada 15. jūnija rīkojumu — Ministère public pret Daniel Pierre Raymond Escalier un Louis François Bonnarel
   
   (Lieta C-260/06 - Lieta C-261/06)
   (2006/C 212/25)
   Tiesvedības valoda — franču
   Iesniedzējtiesa
   
      Cour d'appel de Montpellier [Monpeljē Apelācijas tiesa] (Francija)
   Lietas dalībnieki pamata procesā
   
      Prasītāja: Ministère public [Prokuratūra]
   
      Atbildētāji: Daniel Pierre Raymond Escalier (C-260/06) un Jean Louis François Bonnarel (C-261/06)
   Prejudiciālie jautājumi
   Gadījumā, ja kādā dalībvalstī augu aizsardzības līdzekļu importam no kādas citas dalībvalsts, kurā šim līdzeklim jau ir izsniegta atļauja laišanai tirgū atbilstoši Direktīvai 91/414/EEK (1), tiek noteikta vienkāršota atļaujas procedūra laišanai tirgū, lai pārbaudītu, vai importētais līdzeklis atbilst 1999. gada 11. marta spriedumā lietā C-100/96 noteiktajām identitātes prasībām — vai šai dalībvalstij ir tiesības piemērot uzņēmējam jau minēto vienkāršoto atļaujas procedūru, ja:
   
               —
            
            
               importētājs ir lauksaimnieks, kurš līdzekli importē vienīgi dažām, tomēr skaita ziņā nedaudzām sava lauksaimniecības uzņēmuma vajadzībām, un kurš neveic šī līdzekļa laišanu tirgū šī jēdziena komerciālajā izpratnē;
            
         
               —
            
            
               par ievešanas atļauju uzskatāmā vienkāršotā ALT procedūra ir individuāla katram uzņēmējam/izplatītājam, kura pienākums ir piešķirt ievestajam līdzeklim īpašu nosaukumu un samaksāt par šo procedūru nodokli EUR 800 apmērā.
            
         Gadījumā, ja šo pirmo jautājumu tiek sniegta noraidoša atbilde, vai 2005. gada 26. maija spriedums lietā C-212/03 attiecībā uz personīgo zāļu importu, ko veic indivīdi, var tikt transponēts attiecībā uz augu aizsardzības līdzekļiem, ko importē lauksaimnieki tikai savu lauksaimniecības uzņēmumu vajadzībām?
   
      (1)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 1. lpp.)